
LIETUVOS RESPUBLIKOS SEIMO
AUDITO KOMITETAS 

PAGRINDINIO KOMITETO
I Š V A D O S

DĖL LIETUVOS RESPUBLIKOS VALSTYBĖS IR SAVIVALDYBIŲ TURTO VALDYMO, NAUDOJIMO IR DISPONAVIMO JUO ĮSTATYMO 17 IR 19 STRAIPSNIŲ PAKEITIMO IR PAPILDYMO ĮSTATYMO PROJEKTO NR. XIP-764

2009 m. liepos 8 d. Nr. 47
Vilnius



1. Komiteto posėdyje dalyvavo:
Komiteto pirmininkė Loreta Graužinienė, komiteto nariai: Agnė Bilotaitė, Bronius Bradauskas, Andrius Mazuronis, Donalda Meiželytė-Svilienė, Kazimieras Uoka, Arvydas Vidžiūnas.
Komiteto biuras: vedėja Daiva Raudonienė, patarėjos: Lina Milonaitė, Rūta Petaraitienė, Rūta Petrukaitė, Milda Mačėnaitė.
Kviestieji asmenys: Energetikos ministras Arvydas Sekmokas, Energetikos ministerijos teisės skyriaus vedėja Audinga Galubickienė ir Advokatų kontoros “Smaliukas, Juodka, Beniušis ir partneriai” advokatas Robertas Juodka.



2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys


	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	1. 
	Seimo kanceliarijos Teisės departamentas, 2009-06-19
	
	
	
	1. Projektu keičiamo įstatymo oficialaus paskelbimo šaltinius reikia papildyti šia nuoroda: “Žin., 2009, Nr.71-2891”. 

	
	

	2.
	
	1
	
	
	2. Projekto 1 straipsniu siūloma papildyti keičiamo įstatymo 17 straipsnį 6 dalimi. Atkreiptinas dėmesys, kad galiojančio įstatymo 17 straipsnis jau turi 6 dalis, todėl projektas taisytinas. 
Be to, siekiant teisinio aiškumo ir atsižvelgiant į juridinės technikos reikalavimus, projektu siūlomos 17 straipsnio 6 dalies nuostatos tobulintinos:
1) reikėtų pašalinti dviprasmybę – pagal pateiktą redakciją neaišku, ar negalioja visos sutarčių dėl valstybės turto perdavimo juridiniams ir fiziniams asmenims nuostatos, ribojančios valstybės teises, ar tik tos, kurios susiję su valstybės turto perdavimu juridiniams ir fiziniams asmenims jo perdavimo momentu.
2) abiejuose sakiniuose žodį “įstatymas” reikėtų vartoti tuo pačiu skaičiumi - arba vienaskaitoje, arba daugiskaitoje.
 

	
	


3. Piliečių, asociacijų, politinių partijų ir kitų suinteresuotų asmenų pasiūlymai: negauta.
4. Valstybės ir savivaldybių institucijų ir įstaigų pasiūlymai: negauta.
5. Subjektų, turinčių įstatymų leidybos iniciatyvos teisę, pasiūlymai: negauta.
6. Seimo paskirtų papildomų komitetų, komisijų pasiūlymai:

	Eil.
Nr.
	Pasiūlymo teikėjas, data
	Siūloma keisti
	Pastabos
	Pasiūlymo turinys
	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	
	

	1.
	Ekonomikos komitetas, 
2009-07-01
	
	
	
	
	Pasiūlyti pagrindiniam komitetui patobulinti įstatymo projektą, atsižvelgiant į Seimo kanceliarijos Teisės departamento išvadą.

	
	


	2.

	Teisės ir teisėtvarkos komitetas,
2009-07-08
	
	
	
	
	Siūlyti pagrindiniam komitetui tobulinti įstatymo projektą Nr. XIP-764 atsižvelgiant į pateiktas pastabas ir pasiūlymus, kuriems komitetas pritarė. 


	
	




7. Komiteto sprendimas ir pasiūlymai. 
7.1. Sprendimas: daryti Seimo Audito komitete įstatymo projekto Nr. XIP-764 svarstymo pertrauką iki Specialiųjų tyrimų tarnyba atliks antikorupcinį įstatymo projekto vertinimą ir Valstybės kontrolė pateiks savo nuomonę dėl įstatymo projekto.
8. Balsavimo rezultatai: pritarta bendru sutarimu.
9. Komiteto paskirti pranešėjai: nepaskirta.
10. Komiteto narių atskiroji nuomonė: negauta.

